[{"text_idx": "#000003", "text": "Hoffai plant gael mwy o le ac amser i chwarae gyda\u2019u ffrindiau yn yr ysgol a gartref, yn o\u0302l astudiaeth newydd a arweinir gan ymchwilwyr Gwyddor Data Poblogaethau ym Mhrifysgol Abertawe."}, {"text_idx": "#000004", "text": "Archwiliodd yr astudiaeth farn 20,000 o blant o ran chwarae cyn ac ar o\u0302l i ysgolion gael eu cau oherwydd Covid-19. Roedd yr ymchwil yn cynnwys plant ysgolion cynradd rhwng 8 ac 11 oed yng Nghymru a oedd wedi cymryd rhan yn arolwg Rhwydwaith Ysgolion Cynradd HAPPEN rhwng 2016 a 2021. Mae\u2019r arolwg wedi cynnwys amrywiaeth o wybodaeth am iechyd a lles plant, gan gynnwys cwestiynau pen agored am beth a allai eu gwneud nhw\u2019n hapusach."}, {"text_idx": "#000005", "text": "Nodwyd pum thema\u2019n seiliedig ar ymatebion y plant. Mae\u2019r rhain yn cynnwys lle i chwarae, argymhellion ar chwarae, cael caniata\u0302d i chwarae, eu teimladau am iechyd a lles a chwarae, a chael amser i chwarae."}, {"text_idx": "#000006", "text": "Y prif argymhelliad gan blant wrth i ni ddod allan o Covid-19 yw yr hoffent gael mwy o le i chwarae (y tu allan i gartrefi, gan gynnwys gerddi), mwy o amser gyda ffrindiau ac amser wedi\u2019i glustnodi i chwarae gyda ffrindiau yn yr ysgol a gartref. Mae\u2019r astudiaeth hon yn amlygu argymhellion allweddol i hyrwyddo, diogelu a hwyluso chwarae i blant. Dyma\u2019r pethau y gwnaeth y plant eu hargymell:"}, {"text_idx": "#000007", "text": "Mannau wedi\u2019u clustnodi ar gyfer chwarae, gan gynnwys buddsoddiad mewn gwaith cynnal a chadw a diogelwch. Sicrhau bod mannau wedi\u2019u dylunio ar gyfer cerddwyr ac nid llif traffig trwm;Hwyluso cyfleoedd i blant gymdeithasu a\u0302\u2019u ffrindiau a\u2019u teulu lle bynnag y bo\u2019n bosib."}, {"text_idx": "#000009", "text": "Serch hynny, er bod ymchwil i\u2019r pandemig wedi amlygu gostyngiad yng ngweithgarwch plant, ceir tystiolaeth hefyd sy\u2019n awgrymu efallai fod y pandemig wedi bod yn gyfle da i blant chwarae a bod yn actif."}, {"text_idx": "#000011", "text": "\u201cRhaid i ni wrando ar yr argymhellion hyn ac eirioli dros ddymuniadau ac anghenion plant, yn enwedig o ran rhoi lle diogel i blant chwarae, hwyluso cymdeithasu, a chydnabod pa mor fuddiol a hanfodol yw chwarae i ddatblygiad, iechyd a lles plant.\u201d"}, {"text_idx": "#000013", "text": "\u201cMae\u2019n hollbwysig ein bod ni\u2019n gwrando ar farn plant ac yn cael gwared ar y rhwystrau i chwarae. Bydd hyn yn eu helpu i gefnogi eu lles, ac i fwynhau plentyndod hapus ac iach.\u201d"}]